CPF ผนึก “โลตัส” เปิดพื้นที่ช่วยร้านอาหารชั้นนำ “สู้โควิด-19”
CPF จับมือ โลตัส เปิดพื้นที่ช่วยคู่ค้าร้านอาหาร จำหน่ายพร้อมทานแบบ Take Home ทั่วกรุงเทพฯ ปริมณฑล และหัวเมืองหลักทั่วไทย ช่วยสร้างรายได้ช่วงล็อกดาวน์ พร้อมโปรโมชั่นจากใจให้ผู้บริโภคอิ่มอร่อยปลอดภัยช่วงโควิด
31 ก.ค. 2564

บริษัท เจริญโภคภัณฑ์อาหาร จำกัด (มหาชน) หรือ CPF จับมือ ห้างโลตัส ช่วยเหลือคู่ค้าและพันธมิตรธุรกิจร้านอาหาร ได้แก่ ซูกิชิ โชนัน รวมทั้งเชสเตอร์ หลังได้รับผลกระทบจากมาตรการ “ล็อกดาวน์” รวม 13 จังหวัด เปิดพื้นที่ให้จำหน่ายอาหารพร้อมทานประเภท Take Home โดยไม่คิดค่าใช้จ่าย
ด้านนายกุลวัชร ภูริชยวโรดม ผู้บริหารร้านอาหารจานด่วนญี่ปุ่น โชนัน เปิดเผยว่า ขอบคุณ CPF และโลตัส ที่เอื้อเฟื้อสถานที่ให้มีพื้นที่ขายอาหารกล่องหลากหลายเมนู ซึ่งผลิตด้วยวัตถุดิบพรีเมียมจากCPF และซอสปรุงรสหลากสไตล์สูตรเฉพาะของโชนัน ให้ผู้บริโภคนำกลับไปทำทานที่บ้านในช่วงล็อกดาวน์ อร่อย รสชาติดีเหมือนทานที่ร้าน พร้อมโปรโมชันพิเศษในราคาที่ทุกคนเข้าถึงได้ ภายใต้แนวคิด “โชนัน อร่อยง่ายๆ ใกล้บ้านคุณ” โชนันข้าวกล่องสู้โควิด ในราคาเพียง 45 บาท อาทิ ข้าวไก่คั่วพริกเกลือ ข้าวหน้าไก่ ข้าวกะเพราหมูสับ ข้าวไก่ทอดซอสน้ำปลา ข้าวผัดอเมริกัน ข้าวผัดพริกสดไก่ทอด เป็นต้น และเมนูเส้น อาทิ ก๋วยเตี๋ยวคั่วไก่ ผัดซีอิ๊วหมู ผัดไทยขี้เมาไก่ทอด เป็นต้น
ส่วนโปรโมชันซอสปรุงรสสูตรเฉพาะของร้าน สำหรับนำไปปรุงอาหารที่บ้าน ได้แก่ ชุด D.I.Y. ประกอบไปด้วย ซอสพรีเมียมกิวด้งโชนัน ขนาด 250 มล. 1 ขวด ซอสหมูย่างมิโซะโชนัน ขนาด 250 มล. 1 ขวด และเครื่องแกงกระหรี่สำเร็จรูปโชนัน 1 ซอง (สำหรับทานได้ 4 ที่) แถมฟรี! กระเป๋าเก็บความเย็นแบบจุมากๆจาก CP ในราคาเพียง 499 บาท และ ชุดซอส 4 สูตร ราคา 499 บาท (จากปกติราคา 660.-) ได้แก่ ซอสพรีเมียมกิวด้งโชนัน ขนาด 250 มล. 1 ขวด  ซอสหมูย่างมิโซะโชนัน ขนาด 250 มล. 1 ขวด ซอสเทอริยากิโชนัน ขนาด 250 มล. 1 ขวด ซอสสไปซี่ฮันนี่กาลิคโชนัน ขนาด 250 มล. 1 ขวด ผู้ที่สนใจติดตามรายละเอียดและโปรโมชั่นดีๆ ได้ที่ Facebook Fanpage : https://www.facebook.com/chounan และ Line Official : @chounan
“ในวิกฤตระลอกใหม่ ร้านโชนันได้รับผลกระทบมาก แต่เราโชคดีที่มีพันธมิตรร่วมเคียงข้าง เช่น CPF ซีพี เฟรชมาร์ท โลตัส เป็นต้น ทั้งเรื่องการตลาดดิจิทัลเพิ่มช่องทางการขายและจัดหาพื้นที่จำหน่ายอาหาร หวังว่าการล็อกดาวน์ครั้งนี้เป็นช่วงสั้น พร้อมทั้งให้กำลังใจผู้ประกอบการร้านอาหารหาจุดแข็งของตัวเองให้เจอ เสริมจุดเด่นตรงนั้นและปรับตัว เพื่อให้ธุรกิจสามารถเดินต่อไปได้” นายกุลวัชร กล่าว
ด้าน ร้านซูกิชิ พร้อมใจออกโปรโมชันเอาใจสาวกปิ้งย่าง “Grill from Home หมดปัญหาวันนี้กินอะไรดี มาเติมพลัง อร่อยไม่จำเจใกล้บ้านคุณ!” ด้วย ชุดปิ้งย่างเลิฟเวอร์ เพียง 269 บาท ประกอบด้วย เนื้อหมูคุณภาพระดับพรีเมียม เบคอน เซตผัก พร้อมน้ำจิ้มสูตรเด็ด และชุดคูโรบุตะปิ้งย่างเลิฟเวอร์ เพียง 369 บาท ประกอบด้วย เนื้อหมูคูโรบุตะ จาก CP-Kurobuta เบคอน เซตผัก พร้อมน้ำจิ้มสูตรเด็ดจากซูกิชิ ผู้ที่สนใจติดตามรายละเอียดได้ที่ Facebook Fanpage : https://www.facebook.com/sukishifanclub และ Line Official : @sukishi
ขณะที่ ร้านเชสเตอร์ ธุรกิจในเครือ ร่วมวงจัดโปรโมชั่นสุดคุ้ม “ดีลดีไม่มีเก้อ..เบอร์เกอร์ 3 ชิ้น 100 บาท เท่านั้น!” เลือกอร่อยแบบคละกันได้ ทั้ง เบอร์เกอร์ไก่ เบอร์เกอร์หมู และฮอทดอก อีกทั้งยังมีโปรโมชั่น ล็อกดาวน์แต่ไม่ล็อกความอร่อย อิ่มฟินกับ ข้าวไก่เผ็ดเชสเตอร์ ซื้อ 1 แถม 1 ราคาพิเศษเพียง 89 บาท เท่านั้น! (จากปกติ 178 บาท) ติดตามโปรโมชันเพิ่มเติม ได้ที่ Facebook Fanpage : https://www.facebook.com/chesterthai และ Line Official : @chestersthai
โดยร่วมสัมผัสความอร่อยได้ที่ห้างโลตัสที่ร่วมแคมเปญ 38 สาขา ทั้งกรุงเทพฯ และปริมณฑล ได้แก่ สาขาแจ้งวัฒนะ, จรัญสนิทวงศ์, ซีคอนสแควร์, บางนาตราด, บางกะปิ, บางพลี, บางแค, บางกรวย-ไทรน้อย, ประชาชื่น, ปิ่นเกล้า, ปทุมธานี, พระราม 2, พระราม 4, ฟอร์จูนทาวน์, มีนบุรี, รัชดา, รังสิต, รังสิต-นครนายก, รัตนาธิเบศร์, รามอินทรา, ลาดพร้าว, วังหิน, สมุทรปราการ (ใหม่), สมุทรสาคร, สุขาภิบาล 1, สุขาภิบาล 3 และ สุขุมวิท 50 ตลอดจนพื้นที่ต่างจังหวัด ได้แก่ ขอนแก่น, ภูเก็ต (ฉลอง), เชียงใหม่ (หางดง), เชียงใหม่ (คำเที่ยง), พิษณุโลก, พิษณุโลก (ท่าทอง), สระบุรี, สุราษฎ์ธานี, หัวหิน, อุดรธานี, อุดรธานี 2 และ อุบลราชธานี
อย่างไรก็ตามจากสถานการณ์เช่นนี้ CPF ร่วมเคียงข้างคนไทย ผนึกกำลังบริษัทในเครือเจริญโภคภัณฑ์ ช่วยเหลือสังคมให้ผ่านพ้นวิกฤตโควิด-19 ไปด้วยกัน และพร้อมให้ความช่วยเหลือคู่ค้าอย่างเต็มที่ เพื่อให้สามารถประคองธุรกิจกลับมาเดินหน้าต่อไป รวมทั้งเพิ่มทางเลือกอำนวยความสะดวกแก่ผู้บริโภคให้สามารถเข้าถึงอาหารอร่อย คุณภาพปลอดภัยอย่างเพียงพอ
     